Klodøgnfluer

Ametropus
 Metreplecton
 Metretopus
 Siphloplecton

Klodøgnfluer (Ametropodidae) er en familiegruppe av døgnfluene.

Utseende 
Slanke, gulaktige, middelsstore døgnfluer, kroppen ganske jevnbred. Forvingene er lange og smale, ganske skjøre, glassklare med et fint årenett. De har to tverrårer mellom de to bakerste lange årene. Bakvingene er nokså små og ovale. Beina er spinkle. Bakkroppen har to lange, tynne haletråder. Slekten Siphloplecton er mørkfargete, og vingene har mørke flekker. Nymfene er forholdsvis kraftig bygde, noe sammentrykte fra sidene. Forbeina er mye kortere enn de to bakre beinparene. Alle beinpar har tydelige klør på føttene, disse er tynne og krumme på det første beinparet, lange og rette på de to bakerste. Trakégjellene er bladformede og ovale, langs kanten med en frynse av hår. På bakkroppsspissen har de tre haletråder.

Levevis 
Disse døgnfluene lever helst i bekker og elver med sandbunn og frodig vegetasjon. Nymfene (najadene) lever mesteparten av tiden halvveis nedgravd i sanden, med hodet, ryggen og gjellene frie, men de svømmer også godt, med frambeina strakt framover og det to andre beinparene dinglende bak. Klørne på føttene hjelper dem til å grave i sanden. Man finner ofte nymfene i nedstrøms-enden av sandbanker. De voksne er raske flygere.

Systematisk inndeling med norske arter 
I Norge er det én art. I 1993 ble det i bladet Insekt-Nytt, publisert en liste, med forslag til norske navn på døgnfluene. Norsk entomologisk forenings foreslåtte navn står først i listen, andre norske navn er skrevet inn bak. Det forvirrende med norske navn er at ulike bøker bruker ulike navn og navnene kan variere med dialektene. De fleste nummer av InsektNytt kan lastes ned og leses på siden til Norsk Entomologisk forening .

Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg døgnfluelarvene.

Nomenklaturen følger Puthz. Noen klassifikasjoner plasserer familien i Heptagenioidea. Metreplecton, Metretopus og Siphloplecton blir av og til plassert i familien Metretopodidae.

 Orden Døgnfluer (Ephemeroptera)
 Gruppe Schistonota
 Overfamilie Baetoidea
 Familie Klodøgnfluer, Ametropodidae
 Slekten Ametropus Albarda, 1878 
 Ametropus ammophilus – Nord-Amerika
 Ametropus fragilis Albarda, 1878 Europa
 Ametropus neavei McDunnough, 1928 – Nord-Amerika
 Slekten Metreplecton Kluge, 1996 – i Europa:
 Metreplecton macronyx Kluge, 1996
 Slekten Metretopus Eaton, 1901 – i Europa, også i Norge: 
 Grønnøyet klodøgnflue, Metretopus borealis (Eaton, 1871)
 Nordlig klodøgnflue, Metretopus alter Bengtsson, 1930
 Slekten Siphloplecton Clemens, 1915 – 7 arter i Nord-Amerika, bl.a.:
 Siphloplecton basale (Walker, 1853)
 Siphloplecton interlineatum (Walsh, 1863)

Referanser

Litteratur 
 Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
 Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
 Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller nr. 14,  45 sider.
 Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.
 Fauna Europaea, utbredelsesdatabas over europeiske dyr

Eksterne lenker 
 
 Foto av Siphloplecton basale, voksne
 Foto av Siphloplecton basale, nymfer
 Tree of Life - Døgnfluer, (Ephemeroptera) (engelskspråklig)
 CSIRO – Døgnfluer, (Ephemeroptera) (engelskspråklig)
 Norsk Entomologisk forening

Døgnfluer

ru:Ametropus